Dronninglund slot
Store norske leksikon,Kunst og estetikk,Arkitektur og landskap,Kirker, slott og gårder,Slott og palasser,Slott og palasser i Danmark
Dronninglund slot er et slott i Danmark, Nord-Jylland, nær byen Dronninglund. Navnet er etter dronning Charlotte Amalie (gift med Christian 5), som fikk slottet i 1690.
Slottet var i middelalderen benediktinerkloster (Hundslund), og klosterkirken er bevart. Hovedbygningen, et trefløyet anlegg i barokkstil, hvis eldste deler skriver seg fra 1500-tallet, ble ombygd av Laurids Lauridsen de Thurah i 1755. Dronninglund kirke, som er en del av gården, har interessante kalkmalerier fra 1500-tallet.Dronninglund Slot var lenge eid av fondet «Marie E. & Harald Høgbros fond til bevarelse af Dronninglund Slot,» der overskuddet gikk ubeskåret til vedlikehold av anlegget. Siden 2017 er slottet i privat eie. Les mer i Store norske leksikon slott arkitektur i Danmark Danmarks historie Eksterne lenker Dronninglund Slot.dk